নগাঁও জিলা বন বিভাগে দেওবাৰে অভিযান চলাই ৪ টা অবৈধ কাঠ ফলা মিল উৎখাত কৰিবলৈ সক্ষম হয়। নগাঁও সদৰ আঞ্চলিক আৰু শালনা আঞ্চলিক কাৰ্যলয়ৰ বনকৰ্মীয়ে যুটীয়াভাৱে অভিযান চলাই এই কাঠ ফলা মিলকেইটা উৎখাত কৰে।
নগাঁও সদৰ বনাঞ্চলিক কাৰ্যলয়ৰ বনাঞ্চলিক বিষয়া নেপাল মণ্ডল আৰু শালনা বনাঞ্চলিক বিষয়া চেলিম আহমেদৰ নেতৃত্বত যোৱা বনকৰ্মীৰ বৃহৎ দলটোৱে পানীখাইটি, আমবাগান আৰু কাঠপাৰাৰ পৰা এই অবৈধ কাঠফলা মিলকেইটা উৎখাত কৰে।
পানীখাইটিৰ জাকিৰ হুছেইন, কাঠপাৰাৰ মহম্মদ আলালউদ্দিন, আমবাগানৰ অমৰ দত্ত আৰু কৰ্ণ বিশ্বাস নামৰ চোৰাং কাঠ ব্যৱসায়ী কেইজনে দীৰ্ঘদিন ধৰি বন বিভাগৰ চকুত ধুলি দি অবৈধভাৱে কাঠফলা মিলকেইটাৰ জৰিয়তে অবৈধ কাঠৰ ব্যৱসায় চলাই আহিছিল।
দেওবাৰে পুৱাৰে পৰা নগাঁও বন বিভাগে অতি কৌশলেৰে এই মিলকেইটা উৎখাত কৰি কাঠফলা যন্ত্ৰসমূহ জব্দ কৰে। অৱশ্যে, কাঠফলা মিলকেইটা জব্দ কৰে যদিও বনবিভাগে এই চোৰাং কাঠ ব্যৱসায়ীকেইজনৰ এজনো ব্যৱসায়ীক আটক কৰিবলৈ সক্ষম নহ'ল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
